Den amerikanske tv-serien «Ugly Betty», regissert av Salma Hayek, er basert på den colombianske telenovela-serien «Yo Soy Betty, la Fea», som også ble spilt inn i meksikansk versjon. Interessant nok er et fast element i serien at de spansktalende hovedpersonene ser på telenovelas på tv. De korte utsnittene som de ser på, er melodramatiske til det parodiske. Dermed blir «Ugly Betty» en telenovela som gjør narr av telenovela-genren. Samtidig er «Ugly Betty» et uttrykk for at genren er på vei til å etablere seg i USA i engelsk språkdrakt. Serien er også solgt til Skandinavia, Storbritannia og Irland.